Diari Oficial de la Generalitat Valenciana


Sumari del DOGV 5901, del 26-11-2008 (2008/13155)

RESOLUCIÓ de 14 de novembre de 2008, de la Direcció General d'Empreses Agroalimentàries i Desenvolupament del Medi Rural, per la qual s'autoritza a Clóchinas Navarro, SL, amb CIF G32847244, la instal·lació d'un centre de depuració al terme municipal de Beniparrell.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5901

Data del DOGV
:   26-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13312


Data del document
:   14-11-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * empresa privada
    * mol·lusc

RESOLUCIÓ de 14 de novembre de 2008, de la Direcció General d'Empreses Agroalimentàries i Desenvolupament del Medi Rural, per la qual s'autoritza a Clóchinas Navarro, SL, amb CIF G29366785, la instal·lació d'un centre de depuració al terme municipal de Beniparrell. [2008/13818]  
Vist l'expedient instruït a instàncies d'Enrique Navarro Albero, en representació de Clóchinas Navarro, SL, amb CIF A67037622, sobre sol·licitud d'autorització administrativa per a la instal·lació d'un centre de depuració al terme municipal de Beniparrell (València), esta Direcció General d'Empreses Agroalimentàries i Desenvolupament del Medi Rural, resol:  
Primer  
Autoritzar, segons allò que s'establix en l'article 41 de la Llei 9/1998, de 15 de desembre, de la Generalitat Valenciana, la instal·lació d'un centre de depuració de mol·luscos vius, situat al carrer de la Travessia de l'Alqueria, número 5, al terme municipal de Beniparrell (València), amb les característiques descrites en el projecte visat (UJJ-7414) l'1 de març de 2007, realitzat per l'enginyer tècnic industrial Jorge Hervás Sanlonginos. L'establiment situat en una nau industrial té una superfície ocupada de 269 metres quadrats.  
Este establiment complix les condicions mínimes d'higiene dels aliments establides en la legislació vigent, i disposa del número de registre sanitari 12.16292/V.  
Segon  
En l'establiment piscícola, del tipus depuradora, s'autoritza la depuració de mol·luscos bivalves vius. La capacitat màxima de depuració serà de 10.000 quilograms diaris.  
Este establiment està sotmés als requisits establits en el Reglament (CE) número 853/2004, del Parlament Europeu i del Consell, de 29 d'abril de 2004, pel qual s'establixen normes específiques d'higiene dels aliments d'origen animal, així com la resta de legislació d'aplicació.  
Tercer  
Esta autorització tindrà vigència mentre no es produïsca l'aturada de l'activitat sense causa justificada segons el parer dels servicis tècnics de la Conselleria d'Agricultura Pesca i Alimentació, o l'extinció d'autoritzacions emeses per altres administracions.  
Quart  
Qualsevol variació en el sistema de depuració haurà de ser comunicada a la Conselleria d'Agricultura, Pesca i Alimentació, per a la seua autorització corresponent.  
Els organismes competents podran inspeccionar el funcionament de l'establiment, i el titular s'obligarà a franquejar l'entrada als inspectors i tècnics corresponents.  
Quint  
L'incompliment de les normes ací establides es sancionarà administrativament de conformitat amb la Llei de la Generalitat Valenciana 2/1994, de 18 d'abril, sobre defensa dels recursos pesquers.  
Sext  
L'establiment piscícola autoritzat queda registrat amb el número 044 d'establiments de cultius marins d'acord amb allò que s'establix en l'article 55 de la Llei 9/1998, de 15 de desembre, de la Generalitat Valenciana.  
Sèptim  
Este establiment quedarà afecte a allò que s'establix en el Decret 25/2000, de 22 de febrer, del Govern Valencià, pel qual es crea i regula el Registre d'Establiments d'Aqüicultura de Comunitat Valenciana, i haurà de notificar als servicis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:  
a) Els canvis de titularitat, tant de les persones físiques o jurídiques, així com de les que formen part d'estes.  
b) El cessament de l'activitat.  
c) Les ajudes públiques concedides a l'establiment indicant la seua finalitat.  
d) Els canvis de domicili o raó social, i del número d'identificació social.  
Esta resolució no posa fi a la via administrativa i contra esta es podrà interposar recurs d'alçada davant de la consellera d'Agricultura, Pesca i Alimentació, en el termini d'un mes comptat des de l'endemà de la notificació d'esta resolució, de conformitat amb allò que es disposa en l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 14 de novembre de 2008.- La directora general d'Empreses Agroalimentàries i Desenvolupament del Medi Rural: Amparo Montoro Blasco.